अंतरंग पलों में दर्द महसूस हो तो पुरुष को फिमोसिस सर्जरी की जरूरत है या नहीं, एक्सपर्ट से जानें
फिमोसिस क्या है और यह तकलीफ होने पर क्या उपाय जरूरी है, इसके बारे में बता रहे हैं सेक्सोलॉजिस्ट डॉ. राजन भोसले।
संबंध बनाते समय जब दर्द से सामना हो तो अंतरंग पलों का मजा किरकिरा हो जाता है। फिमोसिस पुरुषों की ऐसी ही एक दर्दभरी समस्या है। यह एक ऐसी समस्या है जिसमें पुरुषों के लिए संबंध बनाना बहुत मुश्किल हो जाता है। फिमोसिस क्या है और यह तकलीफ होने पर क्या उपाय जरूरी है, इसके बारे में बता रहे हैं सेक्सोलॉजिस्ट डॉ. राजन भोसले।
मेरी जल्द ही शादी होने वाली है। मेरे मंगेतर ने फिजिकल रिलेशन पर बात हुए मुझे बताया कि वो शादी से पहले फिमोसिस की सर्जरी कराने की सोच रहे हैं। मैं जानना चाहती हूं कि फिमोसिस क्या है और इसकी सर्जरी क्यों जरूरी है? क्या सभी पुरुषों को ये सर्जरी करानी पड़ती है? इससे फिजिकल रिलेशन पर क्या असर होता है? 
कई पुरुषों को पहली बार संबंध बनाने में तकलीफ होती है। कई पुरुषों में यदि दर्द बहुत ज्यादा हो तो उन्हें फिमोसिस सर्जरी कराने की सलाह दी जाती है। आम बोलचाल में इसे खतना भी कहते हैं। इसमें छोटी सी सर्जरी द्वारा प्राइवेट पार्ट के ऊपर की स्किन निकाल दी जाती है, जिससे पुरुष के लिए संबंध बनाना आसान हो जाता है।
प्राइवेट पार्ट का शुरुआती हिस्सा है जो यौन उत्तेजना के प्रति सबसे अधिक संवेदनशील होता है। इसमें सबसे ज्यादा न्यूरो-रिसेप्टर होते हैं। इसके ऊपर की स्किन को हटा देने से पुरुष को संबंध बनाने में आसानी होती है।
आमतौर पर पुरुषों को इसकी जरूरत नहीं होती। बचपन में दाई द्वारा मालिश या बड़े होने पर मास्टरबेशन से ये स्किन आसानी से पीछे हट जाती है। लेकिन कई पुरुषों के साथ ऐसा नहीं हो पाता, जिसके कारण उनके लिए संबंध बनाना मुश्किल हो जाता है। ऐसी स्थिति में फिमोसिस सर्जरी जरूरी हो जाती है। यह सर्जरी बहुत छोटी होती है इसलिए इसमें घबराने की कोई बात नहीं होती।
आपके मंगेतर चाहें तो शारीरिक संबंध बना लेने के बाद भी यह फैसला ले सकते हैं। यदि संबंध बनाने के दौरान उन्हें दर्द न हो, तो हो सकता है कि उन्हें सर्जरी की जरूरत ही न हो। आप इस बारे में उनसे बात कर सकती हैं। इसके लिए आप एक्सपर्ट से मिलकर सलाह ले सकते हैं।
डॉ. राजन भोसले, एमडी 
प्रोफेसर एंड एचओडी, सेक्सुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें